ข่าวประชาสัมพันธ์ กรุณาตีพิมพ์โดยทันที

**งาน Free From Food Asia ประกาศเลื่อนกำหนดการจัดงานเป็นวันที่ 14-16 กันยายน 2565**

กรุงเทพฯ – 6 เมษายน 2564 – สืบเนื่องจากความคืบหน้าของการนำเข้าวัคซีนป้องกันโรคโควิด 19 ยังไม่ทั่วถึง ซึ่งส่งผลกระทบต่อสถานการณ์ที่ไม่แน่นอนของการเดินทางระหว่างประเทศในช่วงโรคระบาด ผู้จัดงาน Free From Food Asia ได้คำนึงถึงความปลอดภัยของผู้เข้าร่วมงานทุกท่านและประเมินสถานการณ์ของแผนการจัดงานแสดงสินค้าอีกครั้ง ด้วยเหตุนี้ทาง บริษัท วีเอ็นยู เอเชีย แปซิฟิค และ Expo Business Communications BV (EBC) จึงตัดสินใจประกาศเลื่อนกำหนดการจัดงานแสดงสินค้าในรูปแบบปกติ โดยงาน Free From Food Asia มีกำหนดการจัดงานใหม่ระหว่างวันที่ 14-16 กันยายน 2565

นอกจากนี้ ทางผู้จัดยังคำนึงถึงความสะดวกสบายในการเดินทางมาร่วมงานของทุกท่าน จึงตัดสินใจย้ายสถานที่การจัดงานมายัง **ศูนย์นิทรรศการและการประชุมไบเทค** กรุงเทพฯ ที่จะทำให้ผู้เข้าร่วมงานเดินทางมาเยี่ยมชมสะดวกมากยื่งขึ้นด้วยการเชื่อมต่อกับรถไฟฟ้า นอกจากนั้นงาน Free From Food Asia จะจัดร่วมกันกับงาน Thailand LAB INTERNATIONAL 2022 ซึ่งนับเป็นอีกหนึ่งการเชื่อมโยงในแง่ของการวิจัยและพัฒนานวัตกรรมทางอาหาร อาหารปลอดภัย และอื่นๆ อีกมากมาย

ในระหว่างวันที่ 10-12 มีนาคม 2564 ที่ผ่านมา เราได้มีการเปิดตัวกิจกรรมออนไลน์ครั้งแรกภายใต้ชื่อ “Free From Food Asia Virtual Summit” ซึ่งมีผู้เข้าร่วมมากกว่า 525 คน จาก 50 ประเทศทั่วโลก ซึ่งนำมาสู่การจับคู่ทางธุรกิจมากกว่า 190 ครั้ง ภายในสามวันของการจัดงาน ซึ่งการจับคู่ธุรกิจดังกล่าวมีทั้งผู้ผลิตอาหารทางเลือก บริษัทจัดจำหน่าย และ ร้านค้าปลีกในอุตสาหกรรมเข้ามาเจรจาธุรกิจกัน พร้อมด้วยการจัดงานสัมมนาออนไลน์ที่มีวิทยากร 15 ท่านจากนานาประเทศมาร่วมแบ่งปันความรู้สำหรับคนในอุตสาหกรรม อาทิ IFOAM ASIA (องค์กรระดับภูมิภาคที่มุ่งเน้นการขับเคลื่อนอาหารอินทรีย์ จากประเทศเกาหลี) The Good Food Institute India (สถาบันอาหารทางเลือก จากประเทศอินเดีย) Allergen Bureau Australia (สถาบันภูมิแพ้ จากประเทศออสเตรเลีย) More Foods Innotech (ร้านค้าปลีกอาหารเพื่อสุขภาพ) ฯลฯ ที่มาร่วมแบ่งปันประสบการณ์และข้อมูลเชิงลึกจากการบริหารธุรกิจในอุตสาหกรรมนี้

ในระหว่างปี 2564 นี้ ทางผู้จัดงานพร้อมนำเสนอแผนกิจกรรมออนไลน์ต่างๆ เพื่อกระตุ้นอุตสาหกรรมอาหารทางเลือกเพื่อสุขภาพ โดยประกอบไปด้วยงานประชุมสัมมนา ตลอดจนเวทีเจรจาการค้าและการจับคู่ธุรกิจด้วยระบบดิจิทัล เพื่อส่งเสริมและผลักดันให้ประเทศของเราเป็นศูนย์กลางของธุรกิจอาหารทางเลือกของภูมิภาค และตอบโจทย์ธุรกิจโรงงานผลิตอาหาร ตัวแทนจัดจำหน่าย ร้านค้าปลีกและการจัดหาแหล่งผลิตอาหารเพื่อสุขภาพ วัตถุดิบ และผลิตภัณฑ์ต่างๆ ที่เกี่ยวข้อง ให้ดำเนินต่อไปในระหว่างที่นโยบายการเดินทางระหว่างประเทศยังไม่ชัดเจน ซึ่งรายละเอียดของกิจกรรมเหล่านี้ ทางผู้จัดงานจะแจ้งให้ทราบในลำดับถัดไป

สอบถามรายละเอียดเพิ่มเติม กรุณาติดต่อคณะผู้จัดงานได้ทาง อีเมล [freefromfoodasia@vnuasiapacific.com](mailto:freefromfoodasia@vnuasiapacific.com)

โทร 02 111 6611 ต่อ 222 หรือ 232 | เว็บไซค์หลักของงาน เยี่ยมชมได้ทาง <https://bangkok.freefromfoodexpo.com>

**ข้อมูลเพิ่มเติม กรุณาติดต่อผู้จัดงาน**

ภูมิภาคเอเชียแปซิฟิก เกาหลีใต้ และจีน

ฐิตา สุวรรณอำไพ 02 111 6611 ต่อ 232 thita@vnuasiapacific.com

โรซานา ดับเบรรา 02 111 6611 ต่อ 233 rozanna@vnuasiapacific.com

สนใจแสดงสินค้า (ภูมิภาคยุโรป และ อเมริกา) ติดต่อ

Mr. Chris Gottschalk +31 76 205 0501 chris@ebcexpo.com

Mr. Ronald Holman +31 76 205 0501 ronald@ebcexpo.com

ฝ่ายสื่อสารการตลาด ติดต่อ

แสงทิพ เตชะปฏิภาณดี 02 111 6611 ต่อ 330 saengtip@vnuasiapacific.com

**เกี่ยวกับ บริษัท วีเอ็นยู เอเชีย แปซิฟิค**

วีเอ็นยู เอเชีย แปซิฟิค หนึ่งในกลุ่มบริษัทเครือ วีเอ็นยูฯ ดำเนินกิจการด้านการจัดงานแสดงสินค้าในประเทศต่างๆทั่วโลก มีสำนักงานใหญ่อยู่ที่ เมืองอูเทร็คท์ ประเทศเนเธอร์แลนด์ นอกจากนั้นมีสาขาในเมืองเซี่ยงไฮ้ ประเทศจีน และ กรุงเทพ ประเทศไทย เป็นส่วนหนึ่งของธุรกิจการจัดงานแสดงสินค้าระดับนานาชาติของกลุ่มบริษัท Royal Dutch Jaarbeurs สำหรับภูมิภาคเอเชียตะวันออกเฉียงใต้ บริษัท Royal Dutch Jaarbeurs ได้ร่วมทุนกับ บริษัท TCC Assets ซึ่งเป็นกลุ่มบริษัทชั้นแนวหน้าที่มีการเติบโตอย่างก้าวกระโดดในภูมิภาค ทำให้บริษัท วีเอ็นยู เอเชีย แปซิฟิค ดำเนินกิจการครอบคลุมตลาดเอเชียแปซิฟิกได้อย่างสมบูรณ์ มีการจัดงานแสดงสินค้าและกิจกรรมส่งเสริมการขายทั้งรูปแบบปกติและทางออนไลน์มากกว่า 19 งาน โดยมุ่งเน้นอุตสาหกรรมปศุสัตว์ เทคโนโลยีเพื่อการเกษตร สัตว์เลี้ยง อาหาร เทคโนโลยีห้องปฏิบัติการ, ชีววิทยาศาสตร์, เทคโนโลยี 5G และ IoT และการจัดการกับภัยภิบัติ ศึกษาข้อมูลเพิ่มเติม [www.vnuasiapacific.com](http://www.vnuasiapacific.com)

**เกี่ยวกับ บริษัท Expo Business Communications BV (EBC)**

บริษัท Expo Business Communications BV (EBC) เป็นบริษัทที่ทำธุรกิจด้านสื่อมวลชนรูปแบบ Business-to-Business โดยมีสำนักงานตั้งอยู่ที่ประเทศเนเธอร์แลนด์ เชี่ยวชาญและมีประสบการณ์ด้านการพัฒนาธุรกิจและการจัดงานแสดงสินค้าเพื่อกลุ่มลูกค้าธุรกิจและเชื่อมโยงระหว่างธุรกิจสู่ผู้บริโภคสำหรับอุตสาหกรรมอาหารเพื่อสุขภาพอย่างยาวนาน

EBC เป็น บริษัทสื่อมวลชนที่ล้ำสมัยและเป็นผู้ริเริ่มโครงการ Free From Functional & Health Ingredient Expo และโครงการอื่นๆ ที่เกี่ยวข้องในอุตสาหกรรมนี้